RĪGAS DOME

Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS

Rīgā

|  |  |
| --- | --- |
| 29.01.2025. | Nr. RD-25-4229-lē |
|  | (prot. Nr. 135, 32. §) |

**Par Rīgas Jaunatnes politikas īstenošanas plāna 2025.–2028. gadam nodošanu publiskajai apspriešanai**

Pamatojoties uz Ministru kabineta 02.12.2014. noteikumu Nr. 737 “Attīstības plānošanas dokumentu izstrādes un ietekmes izvērtēšanas noteikumi” 5. punktu, Ministru kabineta 15.10.2024. noteikumu Nr. 639 “Sabiedrības līdzdalības kārtība attīstības plānošanas procesā” 18. punktu, Rīgas dome nolemj:

1. Apstiprināt Rīgas Jaunatnes politikas īstenošanas plāna 2025.–2028. gadam 1. redakciju.

2. Nodot Rīgas Jaunatnes politikas īstenošanas plāna 2025.–2028. gadam 1. redakciju publiskajai apspriešanai.

3. Rīgas valstspilsētas pašvaldības Izglītības, kultūras un sporta departamentam divu nedēļu laikā no lēmuma pieņemšanas organizēt 30 dienu ilgu publisko apspriešanu.

4. Uzdot Rīgas valstspilsētas pašvaldības Centrālās administrācijas Komunikācijas pārvaldei nodrošināt Rīgas valstspilsētas pašvaldības Izglītības, kultūras un sporta departamenta sagatavotā paziņojuma par publisko apspriešanu ievietošanu Rīgas valstspilsētas pašvaldības oficiālajā tīmekļvietnē www.riga.lv un ne vēlāk kā trīs darba dienas pirms publiskās apspriešanas sākuma nosūtīt paziņojumu publicēšanai oficiālajā izdevumā “Latvijas Vēstnesis”.

5. Noteikt Rīgas valstspilsētas pašvaldības Izglītības, kultūras un sporta departamentu kā pilnvaroto pašvaldības institūciju publiskās apspriešanas kopsavilkuma apstiprināšanai.

6. Rīgas valstspilsētas pašvaldības Izglītības, kultūras un sporta departaments ir atbildīgs par lēmuma izpildi.

|  |  |
| --- | --- |
| Rīgas domes priekšsēdētājs | V. Ķirsis |

Zverevs 67181499